**УТВЪРЖДАВАМ:**

**ГЛАВЕН СЕКРЕТАР НА**

**ИЗПЪЛНИТЕЛНА АГЕНЦИЯ**

**„АВТОМОБИЛНА АДМИНИСТРАЦИЯ”**

*Упълномощен със Заповед № РД-01-284/13.06.2014 г.*

*на изпълнителния директор на Изпълнителна агенция „Автомобилна администрация”*

**Д О К У М Е Н Т А Ц И Я**

**ЗА**

**ПРОВЕЖДАНЕ НА ОБЩЕСТВЕНА ПОРЪЧКА**

**ПО РЕДА НА ГЛАВА ОСМА „А” ОТ ЗАКОНА ЗА ОБЩЕСТВЕНИТЕ ПОРЪЧКИ „ВЪЗЛАГАНЕ НА ОБЩЕСТВЕНИ ПОРЪЧКИ ЧРЕЗ ПУБЛИЧНА ПОКАНА”,**

**С ПРЕДМЕТ**

**„ИЗВЪРШВАНЕ НА ДОСТАВКИ НА КОНСУМАТИВИ (ТОНЕРИ, БАРАБАНИ, ЛЕНТИ И ДР.) ЗА КОПИРНАТА И РАЗПЕЧАТВАЩАТА ТЕХНИКА, ИЗПОЛЗВАНА В ИЗПЪЛНИТЕЛНА АГЕНЦИЯ**

**„АВТОМОБИЛНА АДМИНИСТРАЦИЯ”**

**София 2016 г.**

**С Ъ Д Ъ Р Ж А Н И Е**

Публична покана.

**І**. Описание на поръчката.

**II.** Изисквания за изпълнение на поръчката. Технически спецификации.

**III**. Критерии за оценка на офертите.

**IV**. Указания за подготовка на офертата.

**V**. Образци на документи:

1. Представяне на участника;

2.Техническо предложение;

3. Ценово предложение/оферта;

4. Списък-декларация за основните договори за услуги, сходни с предмета на поръчката, изпълнени през последните 3 (три) години, считано от датата на подаване на офертата, еднакви или сходни с предмета на публичната покана.

**VI.** Проект на договор.

**София 2016 г.**

**I. ОПИСАНИЕ НА ПОРЪЧКАТА**

Настоящата документация съдържа информация, която дава възможност на участниците да се запознаят с предмета на поръчката, условията за нейното изпълнение, условията за участие, изисквания към участниците и начина на провеждането й.

Участниците следва да се запознаят и да се съобразят с всички спецификации, указания, условия, изисквания и образци, посочени в документацията.

За нерегламентираните в настоящите указания и документацията за участие условия по провеждането на процедурата, се прилагат разпоредбите на ЗОП и подзаконовите му нормативни актове, както и приложимите национални и международни нормативни актове, съобразно с предмета на поръчката.

**1. Предмет:** „Извършване на доставки на консумативи (тонери, барабани, ленти и др.) за копирната и разпечатващата техника, използвана в Изпълнителна агенция „Автомобилна администрация”

**2. Обект:** доставка на стоки по смисъла на чл. 3, ал. 1, т. 1 от Закона за обществените поръчки (ЗОП).

**3. Ред на възлагане:** по реда на Глава осма „а” от ЗОП.

**4. Срок за изпълнение:** 12 месеца от датата на сключване на договора за възлагане на изпълнението или до изчерпване на определения от възложителя финансов ресурс (максималната прогнозна стойност).

**5. Максимална прогнозна стойност:** 48 000 /четиридесет и осем хиляди/ лева без включен ДДС.

**6. Количество и обем:** съгласно Таблица 1 от настоящата документация. Посочените количества са прогнозни, като Възложителят си запазва правото да поръчва в по-големи или по малки количества от посочените в таблицата.

При възникнала необходимост от доставка на артикули, които не са описани в техническата спецификация, същите могат да се доставят на цените от каталога или ценовата листа на изпълнителя, след приспадане на средния процент отстъпка, предложен в ценовото предложение на избрания за изпълнител участник.

**7. Място на изпълнение:** Територията на Република България. Доставката трябва се извършва на посочен от възложителя адрес в централно управление в гр. София или в териториалните структури „Автомобилна администрация“ на територията на Република България, в работното време на ИААА. Адресите на териториалните структури „Автомобилна администрация“ са посочени на интернет страницата на ИААА.

Възложителят осигурява пълен достъп до публичната покана и до настоящата документация за участие на своя профил на купувача на адрес:

<http://www.rta.government.bg/index.php?page=scategories&scategory=obshtestveni_poruchki>

**II. ИЗИСКВАНИЯ ЗА ИЗПЪЛНЕНИЕ НА ПОРЪЧКАТА.**

**ТЕХНИЧЕСКИ СПЕЦИФИКАЦИИ.**

1. Консумативите трябва да бъдат нови (нерециклирани), произведени за съответната техника, посочена в Таблица 1 от документацията, за максимален брой страници (максимален капацитет) и да притежават стикер, удостоверяващ техния произход.

2. Консумативите трябва да бъдат доставени в ненарушена транспортна опаковка.

3. Всяка доставка трябва да се придружава със сертификати за качество (декларации за съответствие) за консумативите.

4. Към момента на доставката консумативите същите трябва да бъдат с остатъчен срок на годност не по-малък от 75% от целия срок на годност.

5. Доставка, която не отговаря на заявените количества и модели или на изискванията посочени в настоящата документация не се приема от възложителя.

6. Заплащането на изпълнената заявка ще се извършва по единични цени, съгласно ценовото предложение на изпълнителя/доставчика и съгласно заявените от възложителя количества.

7. Представените от участника единични цени трябва да включват всички разходи по изпълнение на доставката до мястото на доставка посочено от възложителя.

8. Възложителят заплаща на изпълнителя от бюджета си изпълнените заявки по банков път, в срок до 30 /тридесет/ работни дни след подписване на предавателно-приемателен протокол за извършената доставка и след представяне на фактура от изпълнителя.

9. Доставчикът, следва да докаже, че производителят на консумативите има внедрени системи за управление: ISO 9001 и ISO 14001 или еквивалент.

10. Доставчикът трябва да докаже, че производителят на консумативите гарантира спазването на стандартите за изчисляване на капацитета от страници за мастилени и тонер касети, определени с ISO 19752, ISO 19798, ISO 24711, ISO 24712 или еквивалент.

11. Срокът за доставка на заявените количества не трябва да е по дълъг от 7 (седем) работни дни от датата на направената заявка. Неизпълнение в определения срок е основание за прекратяване на договора от страна на възложителя.

12. Доставчикът се задължава да поеме разноските по отстраняването на повреди/вреди на копирната и разпечатваща техника на възложителя, причинени/в резултат от доставените консумативи. Доказването на вредите се извършва с протокол за ремонт на техниката от оторизиран сервиз.

*Таблица 1*

|  |  |  |  |
| --- | --- | --- | --- |
| **№** | **Консумативи** | **Прогнозно**  **количество** | **Максимален брой страници** |
| 1 | Тонер за HP 1120 | 150 |  |
| 2 | Тонер за мултифункционално устройство HP LаserJet m2727nf | 150 |  |
| 3 | Тонер за Canon I-SENSYS MF5980dw | 150 |  |
| 4 | Тонер за HP LJ PRO 400 | 200 |  |
| 5 | Тонер за МФУ 1536/78А | 100 |  |
| 6 | Тонер BROTHER 2920 | 60 |  |
| 7 | Тонер за прин.Xerox LJ phazer 3121 | 20 |  |
| 8 | Тонер за принтер HP LJ 1010q1020 | 40 |  |
| 9 | Мастилена касета за принтер HP PSC 1410 черна | 40 |  |
| 10 | Мастилена касета за принтер HP PSC 1410 цветна | 40 |  |
| 11 | Тонер за принтер HP LJ Pro8000/940ХL/черен,жълт,червен и син/ | 20 |  |
| 12 | Тонер за принтер HP LJ P1102/MFP1132/85А | 30 |  |
| 13 | Барабан за BROTHER 2920 | 15 |  |
| 14 | Тонер за МФУ"Rex-Rotary"SP3510sf | 120 |  |
| 15 | Тонер за МФУ"Rex-Rotary"MP201spf | 50 |  |
| 16 | Тонер за МФУ"Rex-Rotary"SP112SF | 30 |  |
| 17 | Тонер за МФУ"Rex-Rotary"SP112SU | 30 |  |
| 18 | Тонер за „Коника минолта“ BIZHUB 210 | 10 |  |

**III. КРИТЕРИЙ ЗА ОЦЕНКА НА ОФЕРТИТЕ**

Най-ниска предложена цена – на първо място се класира участникът, който отговаря на изискванията на ЗОП и изискванията на възложителя и е предложил най-ниска обща цена за обявените от възложителя прогнозни количества.

За целите на оценката, ако в представените от участниците оферти е налице разлика в максималния брой страници за даден артикул, единичната цена на този артикул ще бъде преизчислена към цената на артикула, предназначен за най-голям брой страници измежду всички предложени, посредством следната формула:

**Цен-офер**

**Цен-кор= ------------------ Х БРстр-мах**

**БРстр-офер**

Където:

**Цен-кор** – е корекция в цената на артикула за целите на оценка

**Цен-офер** – е оферираната от участника цена на артикул

**БРстр-офер** – е максималният брой страници на оферираният артикул

**БРстр-мах** – е най-големият максимален брой страници от всички подадени оферти за даденият артикул.

Средният процент отстъпка предложен от участниците не се оценява отделно и не участва при формирането на крайната оценка. Същият ще се използва от възложителя единствено в случаите, когато възникне необходимост от доставка на артикули, които не са описани в техническата спецификация.

**IV. УСЛОВИЯ ЗА УЧАСТИЕ В ПОРЪЧКАТА**

**Общи изисквания към участниците:**

Право да подаде оферта има всяко българско или чуждестранно физическо или юридическо лице, както и техни обединения, които отговарят на условията на ЗОП, изискванията от възложителя, посочени в публичната покана и настоящата документация за участие.

Не може да се сключи договор за възлагане на обществената поръчка с лице, за което са налице обстоятелствата по чл. 47, ал. 1, т. 1, б. „а” - „д” от ЗОП, а именно:

1. осъдено е с влязла в сила присъда, освен ако е реабилитирано, за:

а) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс (НК);

б) подкуп по чл. 301 - 307 от НК;

в) участие в организирана престъпна група по чл. 321 и 321а от НК;

г) престъпление против собствеността по чл. 194 - 217 от НК;

д) престъпление против стопанството по чл. 219 - 252 от НК.

Обстоятелствата по т. 1, б. „а” – „д” се отнасят до лицата по чл. 47, ал. 4 от ЗОП на съответния участник.

Когато участникът предвижда участието на подизпълнители, всички посочени по-горе обстоятелства по чл. 47, ал.1, т. 1 от ЗОП се отнасят и за тях.

Не може да се сключи договор за възлагане на обществената поръчка с лице, за което са налице обстоятелствата по чл. 47, ал. 5 от ЗОП, а именно:

1. е „свързано лице” по смисъла на § 1, т. 23а от Допълнителните разпоредби на ЗОП с възложителя или със служители на ръководна длъжност в неговата организация. Обстоятелството се отнася до лицата по чл. 47, ал. 4 от ЗОП на съответния участник;

2. е сключил договор с лице по чл. 21 или чл. 22 от Закона за предотвратяване и установяване на конфликт на интереси (ЗПУКИ).

Посочени по-горе обстоятелства по чл. 47, ал. 5 от ЗОП са относими и за подизпълнителите, ако участникът предвижда участието им.

**Специфични изисквания:**

Участникът следва да има опит в изпълнението на поръчки с еднакъв или сходен предмет. Под сходен предмет на поръчката следва да се разбира доставка на копирна и разпечатваща техника и консумативи. Обстоятелството се доказва с представяне на списък на доставките *(по образец към документацията)*, които са еднакви или сходни с предмета на поръчката, изпълнени през последните три години, считано от датата на подаване на офертата, с посочване на стойностите, датите и получателите. Съгласно чл. 51, ал. 4 от ЗОП участникът следва да представи удостоверение, издадено от получателя на доставката или от компетентен орган, или чрез посочване на публичен регистър, в който е публикувана информация за доставката.

Участникът следва да има внедрена система за управление на качеството приложима за доставки на консумативи (тонери, барабани, ленти и др.) за копирна и разпечатваща техника. За доказване на това изискване участникът следва да представи заверено копие на сертификат ISO 9001:2008 или еквивалент с посочения обхват.

Участникът следва да има внедрена система за управление на околната среда с обхват продажби и доставка на консумативи (тонери, барабани, ленти и др.) за копирна и разпечатваща техника. За доказване на това изискване участникът следва да представи заверено копие на сертификат ISO 14001:2004 или еквивалент с посочения обхват.

**VI. УКАЗАНИЯ ЗА ПОДГОТОВКА НА ОФЕРТАТА**

За участие при възлагането на настоящата обществена поръчка участникът подготвя и представя оферта.

При подготовката на офертата всеки участник трябва да се придържа точно към условията, обявени от възложителя. Възложителят може да отстрани участник, поради несъответствие на офертата с изискванията на документацията към поръчката.

Всеки участник има право да представи само една оферта, която трябва да е изготвена на български език. Когато участникът е чуждестранно физическо или юридическо лице или обединение на чуждестранни физически и/или юридически лица, представянето на участника *(по образец 1)* се подава в официален превод на български език, а останалите изискуеми документи, които са на чужд език, се представят и в превод на български език.

Офертата се представя в запечатан непрозрачен плик.

Върху плика с офертата се посочват адресът, определен за представяне на офертата, наименованието на поръчката, името на участника, адрес за кореспонденция, телефон, факс, лице за контакт и електронен адрес, както следва:

**ДО**

**ИЗПЪЛНИТЕЛНА АГЕНЦИЯ**

**„АВТОМОБИЛНА АДМИНИСТРАЦИЯ”**

**УЛ. „ГЕН. Й. В. ГУРКО” № 5**

**ГР. СОФИЯ – 1000**

**О Ф Е Р Т А**

за участие в обществена поръчка, обявена с публична покана по реда на Глава осма „а” от Закона за обществените поръчки, с предмет „Извършване на доставки на консумативи (тонери, барабани, ленти и др.) за копирната и разпечатващата техника, използвана в Изпълнителна агенция „Автомобилна администрация”.

…………………………………………………………………………………………………...

(участник)

…………………………………………………………

(адрес за кореспонденция)

…………………………………………………………

(тел., факс, ел. поща)

Офертата се представя от участника или упълномощен от него представител лично, по пощата с препоръчано писмо или чрез куриер в деловодството на ИААА, гр. София - 1000, ул. „Ген. Й. В. Гурко” № 5, преди датата и часа, посочени в публичната покана като краен срок за подаване на офертите.

Ако участникът изпраща офертата чрез препоръчана поща или куриерска служба, разходите по изпращането са за негова сметка. В този случай участникът трябва да изпрати офертата така, че да обезпечи нейното получаване на посочения от Възложителя адрес преди изтичане на срока за подаване на офертите. Рискът от забава или загубване на офертата е за участника. Възложителят не се ангажира да съдейства за пристигането на офертата на адреса и в срока определен от него.

Възложителят не приема и връща в момента на представянето им оферти/пликове, които са незапечатани, прозрачни или с нарушена цялост, както и оферти, представени след изтичане на крайния срок, посочен в публичната покана.

Разходите по изработването на офертите са за сметка на участниците в поръчката. Участниците не могат да имат претенции по направените от тях разходи.

Срокът на валидност на офертите трябва да е не по-малко от 60 (шестдесет) календарни дни, считано от крайния срок за подаване на оферти, определен в публичната покана.

**Пликът с офертата трябва да се съдържат следните документи:**

1. Представяне на участника, *по образец № 1 от документацията за участие,* *в оригинал;*

2. Пълномощно на лицето, упълномощено да представлява участника (в случай, че участникът не се представлява от лицата, които имат право на това, съгласно документите му за регистрация) – *оригинал или заверено копие;*

3. Документ (договор или споразумение) за създаване на обединение, подписан от лицата, включени в обединението, в който задължително е посочен представляващ (само когато участникът е обединение, което не е юридическо лице) – *заверено копие;*

4. Списък на изпълнените през последните 3 (три) години до датата на подаване на офертата доставки, еднакви или сходни с предмета на настоящата поръчка, *по образец № 4 от документацията за участие,* *в оригинал;*

5. Удостоверения за изпълнените доставки по предходната точка;

6. Сертификат ISO 9001:2008 или еквивалент с посочения по-горе в документацията обхват -  *заверено копие;*

7. СертификатISO 14001:2004 или еквивалент с посочения по-горе в документацията обхват -  *заверено копие;*

8. Доказвателства, че предложените консумативи отговарят на изискванията на възложителя – *копия на сертификати;*

9. Доказателства, че производителят на консумативите има внедрени системи за управление: ISO 9001 и ISO 14001 или еквивалент*;*

10. Доказателства, че производителят на консумативите гарантира спазването на стандартите за изчисляване на капацитета от страници за мастилени и тонер касети, определени с ISO 19752, ISO 19798, ISO 24711, ISO 24712 или еквивалент;

11. Техническо предложение за изпълнение – *по образец № 2 от документацията за участие,* *в оригинал.*

12. Ценово предложение, *по образец № 3 от документацията за участие,* *в оригинал;*

Техническото и ценово предложение се подписват само от лица, които имат право да представляват участника и могат да удостоверят пред възложителя представителните си функции.

Всички представени документи трябва да са с дата на издаване, предшестваща подаването на офертата с не повече от 6 месеца или да са в срока на тяхната валидност, когато такава е изрично записана в тях.

Ако за изпълнението на поръчката изпълнителят предвижда участието на подизпълнител/и, документите, посочени по-горе, се прилагат за подизпълнителите съобразно вида и дела на тяхното участие.

Документите, за които е посочено, че трябва да се представят като заверено копие, трябва да съдържат текст „вярно с оригинала”, собственоръчен подпис на представляващия участника и печат. По преценка на участника, документи, за които възложителят е посочил, че може да се представят като заверено копие, могат да бъдат представени и в оригинал.

В случаите, в които участникът е обединение, което не разполага със собствен печат, върху документа може да бъде положен печат на един от участниците в обединението.

Възложителят си запазва правото при необходимост да изисква допълнителни документи и доказателства за декларирани от участника обстоятелства.

Постъпилите в срок оферти се разглеждат и оценяват от комисия, определена със заповед на възложителя за получаване, разглеждане и оценка на офертите.

Комисията няма да разглежда оферти, постъпили след крайния срок за приемането им, посочен в публичната покана, като такива оферти се връщат незабавно на участника и посоченото обстоятелство се отбелязва във входящия регистър.

Офертите ще бъдат отворени на заседание на назначената от възложителя комисия, което ще се проведе на датата, часа и мястото, посочени в публичната покана.

Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване и други лица при спазване на установения режим за достъп до сградата, в която се извършва отварянето.

При промяна на посочените по-горе дата, място и час за отваряне на офертите, ще бъде публикувано съобщение в „Профил на купувача” на интернет страницата на Изпълнителна агенция „Автомобилна администрация”, а подалите оферти участници ще бъдат уведомени.

Комисията отваря офертите по реда на тяхното постъпване. Комисията приключва своята работа по разглеждане, оценка и класиране на подадените и допуснати до участие оферти в срок, определен от възложителя, но не по-дълъг от срока на валидност на офертите. При необходимост срокът за работа на комисията може да бъде удължен. Комисията съставя протокол за дейността си.

Комисията може да предложи за отстраняване от участие участник:

- който не е представил някои от посочените от възложителя документи;

- за който е налице някое от обстоятелствата по чл. 47, ал. 1, т. 1 и ал. 5, т. 1 и т. 2 от ЗОП;

- който е представил оферта, която е непълна или не отговаря на предварително обявените условия на възложителя;

- който е представил „ценово предложение“, което надхвърля предварително обявената от възложителя максимална прогнозна стойност.

Комуникацията и действията по обмен на информация между възложителя и участниците са в писмен вид и се извършва по един от следните начини:

- лично – срещу подпис;

- по пощата или чрез куриерска служба – с препоръчано писмо с обратна разписка, изпратено на посочените адреси за кореспонденция;

- по факс;

- по електронен път при условията и по реда на Закона за електронния документ и електронния подпис;

- чрез комбинация от изброените по-горе средства/начини.

**При сключването на договора участникът, определен за изпълнител трябва да представи:**

- Документ/и от компетентните органи за удостоверяване липсата на обстоятелствата по чл. 47, ал. 1, т. 1 от ЗОП (свидетелства за съдимост на лицата по чл. 47, ал. 4 от ЗОП);

- Декларация/и за обстоятелствата по чл. 47, ал. 5 от ЗОП;

- Гаранция за обезпечаване на отговорността си пред възложителя при неизпълнение (включително пълно) или изпълнение, което е частично, некачествено, забавено или лошо, на което и да е от задълженията си по договора.

Гаранция за изпълнениена договора в размер на 5 % от стойността на договора.

Гаранцията за изпълнение се представя под формата на парична сума по сметка на Изпълнителна агенция „Автомобилна администрация” или банкова гаранция. Изпълнителят избира сам формата на гаранцията за изпълнение.

Когато формата на гаранцията за изпълнение е парична сума, същата се внася по следната банкова сметка на Изпълнителна агенция „Автомобилна администрация”:

**Уникредит Булбанк, клон Батенберг**

**IBAN: BG75UNCR96603320607314**

**BIC: UNCRBGSF**

Ако изпълнителят еизбрал да представи гаранцията за изпълнение под формата на парична сума, платена по банков път, удостоверяващият платената гаранция документ трябва да бъде с подпис и печат от съответната банка, а ако паричната сума е преведена по електронен път (електронно банкиране), изпълнителят следва да представи документа с неговия подпис и печат (ако е длъжен да има такъв).

Ако изпълнителят е избрал дапредстави гаранцията за изпълнение под формата на банкова гаранция, то същата се представя в оригинал при подписването на договора. Банкова гаранция трябва да бъде непрехвърлима, безусловна и неотменима, издадена в полза на възложителя, с възможност да се усвои изцяло или на части и да съдържа задължение на банката-гарант да извърши безотказно и безусловно плащане при първо писмено искане на бенефициента (Изпълнителна агенция „Автомобилна администрация”), деклариращо, че услугите – предмет на договора не са изпълнени съгласно клаузите на договора за възлагане на изпълнението на поръчката. Банковата гаранция трябва да е със срок на валидност 60 (шестдесет) календарни дни, считано от крайния срок за изпълнение на договора.

Независимо от формата под която се представя в гаранцията за изпълнение задължително се посочва предметът на обществената поръчката.

В гаранцията не може да се поставят условия за нейната валидност, освен такива, произтичащи от нормативен акт.

Всички разходи по откриването и обслужването гаранциите са за сметка на участника, а разходите по евентуалното им усвояване - за сметка на възложителя. Участниците трябва да предвидят и заплатят своите такси по откриване и обслужване на гаранциите така, че размерът на гаранциите да не бъде по-мальк от определения в процедурата.

Когато участникът в процедурата е чуждестранно физическо нли юридическо лице или техни обединения, документите по гаранцията за изпълнение се представят и в превод на български език.

Гаранцията за изпълнение на договора за възлагане на обществена поръчка се освобождава или задържа съгласно условията и сроковете, определени в договора.

Възложителят сключва писмен договор с класирания на първо място участник.

Възложителят може да възложи изпълнението на поръчката и в случаите, когато е подадена само една оферта, съгласно чл. 101д от ЗОП.

Възложителят може последователно да предложи сключване на договор при условията на чл. 101е, ал. 3 от ЗОП с участника, класиран на второ и на следващо място, когато участникът, който е имал право да сключи договора откаже да го сключи или не представи някой от документите по чл. 101е, ал. 2 от ЗОП или не отговаря на изискванията на чл. 47, ал. 1, т. 1 или ал. 5 от ЗОП.

Договорът за възлагане на изпълнението се сключва в съответствие с проекта на договор, приложен към документацията за участие в поръчката.

**V. ОБРАЗЦИ НА ДОКУМЕНТИ**

***Образец № 1***

**ДО**

**ИЗПЪЛНИТЕЛНА АГЕНЦИЯ**

**„АВТОМОБИЛНА АДМИНИСТРАЦИЯ”**

**УЛ. „ГЕН. Й. В. ГУРКО” № 5**

**ГР. СОФИЯ – 1000**

**П Р Е Д С Т А В Я Н Е Н А У Ч А С Т Н И К А**

за участие в обществена поръчка, обявена с публична покана по реда на Глава осма „а” от Закона за обществените поръчки, с предмет *„Извършване на доставки на консумативи (тонери, барабани, ленти и др.) за копирната и разпечатващата техника, използвана в Изпълнителна агенция „Автомобилна администрация”.*

**ОТ УЧАСТНИК: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(посочва се фирмата/наименованието на участника)*

**АДМИНИСТРАТИВНИ СВЕДЕНИЯ:**

|  |  |
| --- | --- |
| ЕИК/БУЛСТАТ/ЕГН: |  |
| Седалище: | |
| - пощенски код, населено място: |  |
| - ул./бул. №, блок №, вход, етаж: |  |
| Адрес за кореспонденция: | |
| - пощенски код, населено място: |  |
| - ул./бул. №, блок №, вход, етаж: |  |
| Телефони: |  |
| Факс: |  |
| E-mail адрес: |  |
| *Забележка: В случай, че участникът е обединение, информацията по-горе се попълва за всеки участник в обединението, като се добавя необходимият брой полета* | |
| Лица, представляващи участника по учредителен акт:  (ако лицата са повече от три, данните се представят в приложение) | |
| Трите имена, ЕГН, лична карта №:, адрес |  |
|  |
|  |
|  |
| Трите имена, ЕГН, лична карта №, адрес |  |
|  |
|  |
|  |
|  |
| Участникът се представлява заедно или поотделно ***(невярното се зачертава)*** от изброените лица: |  |
| Данни за банковата сметка:  Обслужваща банка:……………………………………  IBAN..........................................................  BIC.............................................................  Титуляр на сметката:...................................... |  |

1. Настоящата оферта е подадена при условията, съдържащи се в публичната покана и документацията за участие в поръчката, които се приемат от нас.

2. Задължаваме се да спазваме всички посочени от възложителя условия, които се отнасят до изпълнението на поръчката, в случай, че същата ни бъде възложена, както и че ще представим в срок всички документи, необходими за подписването на договора.

3. При изпълнение на обществената поръчка

**няма да ползваме / ще ползваме**

(*относимото се подчертава)*

следните подизпълнители:

4.1...............................................................................................................................

*(наименование на подизпълнителя, ЕИК, вид на дейностите, които ще изпълнява, дял от обществената поръчка в %)*

4.2...............................................................................................................................

*(наименование на подизпълнителя, ЕИК, вид на дейностите, които ще изпълнява, дял от обществената поръчка в %)*

5. Срокът на валидност на офертата ни е **60 календарни дни**, считано от крайния срок за подаване на оферти, посочен в публичната покана.

6. Декларираме, че:

* отговаряме на условията към участниците за изпълнение на поръчката;
* предложените консумативи отговарят на изискванията на възложителя;
* приемаме условията за изпълнение на поръчката, заложени в проекта на договор;
* не участваме в нито едно друго предложение за настоящата процедура.

*Дата:.................2016 г. Декларатор:..........................*

*(подпис и печат)*

***Образец № 2***

**ДО**

**ИЗПЪЛНИТЕЛНА АГЕНЦИЯ**

**„АВТОМОБИЛНА АДМИНИСТРАЦИЯ”**

**УЛ. „ГЕН. Й. В. ГУРКО” № 5**

**ГР. СОФИЯ – 1000**

**Т Е Х Н И Ч Е С К О П Р Е Д Л О Ж Е Н И Е**

за участие в обществена поръчка, обявена с публична покана по реда на Глава осма „а” от Закона за обществените поръчки, с предмет *„Извършване на доставки на консумативи (тонери, барабани, ленти и др.) за копирната и разпечатващата техника, използвана в Изпълнителна агенция „Автомобилна администрация”.*

ОТ УЧАСТНИК: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(посочва се фирмата/наименованието на участника)*

**УВАЖАЕМИ ДАМИ И ГОСПОДА**,

След запознаване с публичната покана и документацията за участие, в качеството си на представител на участника заявявам, че ще изпълним поръчката както следва:

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

Предлагаме срок от ………….. за изплащане на дължимите застрахователни обезщетения по всички полици.

*Дата:.................2016 г. Декларатор:..........................*

*(подпис и печат)*

***Образец № 3***

**ДО**

**ИЗПЪЛНИТЕЛНА АГЕНЦИЯ**

**„АВТОМОБИЛНА АДМИНИСТРАЦИЯ”**

**УЛ. „ГЕН. Й. В. ГУРКО” № 5**

**ГР. СОФИЯ – 1000**

**Ц е н о в о п р е д л о ж е н и е**

за участие в обществена поръчка по реда на глава осма „а” от ЗОП с предмет *„Извършване на доставки на консумативи (тонери, барабани, ленти и др.) за копирната и разпечатващата техника, използвана в Изпълнителна агенция „Автомобилна администрация”.*

**ОТ УЧАСТНИК: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*(посочва се фирмата/наименованието на участника)*

**УВАЖАЕМИ ДАМИ И ГОСПОДА**,

След запознаване с публичната покана и документацията за участие за възлагане на поръчката, в качеството си на представител на участника заявявам следното:

**Предлаганата от нас цена за изпълнение на обществената поръчка, е в размер**

**на .................................... (................................................) без ДДС.**

*(словом)*

Предлаганата цена е формирана по следния начин:

|  |  |  |  |  |  |
| --- | --- | --- | --- | --- | --- |
| **№** | **Консумативи** | **Прогнозно количество** | **Ед. цена без ДДС** | **Обща цена за прогнозното количество без ДДС** | **Процент отстъпка \*** |
| 1 | Тонер за HP 1120 | 150 |  |  |  |
| 2 | Тонер за мултифункционално устройство HP LdserJet m2727nf | 150 |  |  |  |
| 3 | Тонер за Canon I-SENSYS MF5980dw | 150 |  |  |  |
| 4 | Тонер за HP LJ PRO 400 | 200 |  |  |  |
| 5 | Тонер за МФУ 1536/78А | 100 |  |  |  |
| 6 | Тонер BROTHER 2920 | 60 |  |  |  |
| 7 | Тонер за прин.Xerox LJ phazer 3121 | 20 |  |  |  |
| 8 | Тонер за принтер HP LJ 1010q1020 | 40 |  |  |  |
| 9 | Мастилена касета за принтер HP PSC 1410 черна | 40 |  |  |  |
| 10 | Мастилена касета за принтер HP PSC 1410 цветна | 40 |  |  |  |
| 11 | Тонер за принтер HP LJ Pro8000/940ХL/черен,жълт,червен и син/ | 20 |  |  |  |
| 12 | Тонер за принтер HP LJ P1102/MFP1132/85А | 30 |  |  |  |
| 13 | Барабан за BROTHER 2920 | 15 |  |  |  |
| 14 | Тонер за МФУ"Rex-Rotary"SP3510sf | 120 |  |  |  |
| 15 | Тонер за МФУ"Rex-Rotary"MP201spf | 50 |  |  |  |
| 16 | Тонер за МФУ"Rex-Rotary"SP112SF | 30 |  |  |  |
| 17 | Тонер за МФУ"Rex-Rotary"SP112SU | 30 |  |  |  |
| 18 | Тонер за Коника мин. BIZHUB 210 | 10 |  |  |  |
|  | **ОБЩО** |  |  |  |  |

\* процент отстъпка се изчислява, като процент от цената в каталога или ценовата листа на изпълнителя, с който е намалена предложената от изпълнителя единична цена.

В ред „Общо“ под колоната „Процент отстъпка“ следва да се запише средната стойност на предложения „процент отстъпка“.

………………………………………………………………………………………………………………………………..…………………………………………………………………………………………………..………………………………………………………………………………………….…………………………………………………………………………….

Ценовото предложение включва всички разходи за изпълнение на поръчката, в т.ч. печалба.

При противоречие между изписаната словом и с цифри цена, за вярна ще се счита цената, изписана словом.

Приемаме начина на плащане съгласно условията на приложения към публичната покана проект на договор.

*Дата:.................2016 г. Декларатор:..........................*

*(подпис и печат)*

***Образец № 4***

**ДО**

**ИЗПЪЛНИТЕЛНА АГЕНЦИЯ**

**„АВТОМОБИЛНА АДМИНИСТРАЦИЯ”**

**УЛ. „ГЕН. Й. В. ГУРКО” № 5**

**ГР. СОФИЯ – 1000**

**С П И С Ъ К**

**по чл. 51, ал. 1, т. 1 от ЗОП**

Долуподписаният…………..………………………………………………...

*(трите имена)*

Данни по документ за самоличност .........................................................................

*(номер на лична карта, дата, орган и място на издаването)*

в качеството си на …………………………………………………………………………

*(длъжност)*

на …………...…………………………………………..………………………………………,

*(наименование на участника)*

участник в обществена поръчка, обявена с публична покана по реда на Глава осма „а” от Закона за обществените поръчки, с предмет *„Извършване на доставки на консумативи (тонери, барабани, ленти и др.) за копирната и разпечатващата техника, използвана в Изпълнителна агенция „Автомобилна администрация”*, декларирам, чепрез последните 3 (три) години до датата на подаване на офертата представляваният от мен участник е изпълнил следните доставки, еднакви или сходни с предмета на настоящата поръчка, както следва:

|  |  |  |  |
| --- | --- | --- | --- |
| Предмет на доставката | Стойност/цена без ДДС и количество/брой/обем на доставката | Крайна дата на изпълнение на доставката | Получател |
| 1. |  |  |  |
| 2. |  |  |  |
| 3. |  |  |  |

В подкрепа на горното, прелагаме следните докозателства по чл. 51, ал. 4 от ЗОП:

1. …………….

2. …………….

3. …………….

Известна ми е отговорността по чл. 313 от Наказателния кодекс за посочване на неверни данни.

*Дата:.................2016 г. Декларатор:..........................*

*(подпис и печат)*

**VI. ПРОЕКТ НА ДОГОВОР**

**…………………./……..2016 г.**

Днес ………………………………2016 г. в гр. София, между:

Изпълнителна агенция „Автомобилна администрация”, Булстат 121410441, с адрес: гр. София, ул. „Ген. Й. В. Гурко” № 5, представлявана от Цветелин Цветанов – изпълнителен директор, наричана за краткост ВЪЗЛОЖИТЕЛ, от една страна, и

……………………………………………………………., ЕИК………………., с адрес …………………………………………………. представлявано от ………………….. – ………………………………………………………………………., наричано за краткост ИЗПЪЛНИТЕЛ, от друга страна, *и след като бяха събрани, разгледани и оценени представените в Изпълнителна агенция „Автомобилна администрация” оферти за участие в обществена поръчка с предмет „Извършване на доставки на консумативи (тонери, барабани, ленти и др.) за копирната и разпечатващата техника, използвана в Изпълнителна агенция „Автомобилна администрация”, обявена с публична покана по реда на Глава осма „а“ от Закона за обществените поръчки (ЗОП) и въз основа на класирането, направено от назначената със Заповед № …………… г. комисия, на основание чл. 101е от ЗОП, се сключи настоящият договор за следното:*

**Предмет на договора**

Чл. 1. възложителят възлага, а ИЗПЪЛНИТЕЛЯТ приема да доставя консумативи (тонери, барабани, ленти и др.) за копирна и разпечатваща техника, посочена като вид, изисквания, количества и единични цени в документацията към публичната покана и техническото и ценовото предложения за изпълнение на поръчката от подадената от ИЗПЪЛНИТЕЛЯ оферта.

Чл. 2. Заявка за доставка, както и рекламации се подават от ВЪЗЛОЖИТЕЛЯ на посочената в чл. 30 електронна поща на ИЗПЪЛНИТЕЛЯ.

**СРОКОВЕ**

Чл. 3.Настоящият договор се сключва за срок от една година от датата на двустранното му подписване или до достигане на сумата, посочена в Раздел III от публичната покана, а именно 48 000 (четиридесет и осем хиляди) лева без ДДС.

Чл. 4. Консумативите се доставят в срок до 7 (седем) работни дни от направена заявка. Доставката се извършва на посочен в заявката адрес (гр. София, ул. „Ген. Й. В. Гурко” № 5 или на адресите на териториалните структури „Автомобилна администрация” в страната). Доставката се извършва в рамките на работното време на ВЪЗЛОЖИТЕЛЯ (от 9.00 часа до 17.30 часа).

**ПРИЕМАНЕ**

Чл. 5. Доставката се удостоверява с подписан без забележка от ВЪЗЛОЖИТЕЛЯ приемо-предавателен протокол. За ВЪЗЛОЖИТЕЛЯ протоколаимат право да подписват Маргарита Миркова - главен специалист в **дирекция „Финансово-счетоводно обслужване”**, както и началниците на териториални структури „Автомобилна администрация” в страната**. В случай, че** при доставката бъде установено, че са налице основания за предявяване на рекламация се прилагат разпоредбите на чл. 14 и чл. 15 от договора.

Чл. 6. Подписването на протокола по чл. 5 има силата на приемане на доставката, освен в случаите на „скрити недостатъци”, които не могат да бъдат установени при обикновения преглед на доставеното. Приемането на доставката няма отношение към установените впоследствие дефекти или несъответствия.

Чл. 7. Рискът от погиване на доставката се носи от ИЗПЪЛНИТЕЛЯ до подписването на приемо-предавателния протокол по чл. 5.

Чл. 8. Консумативите трябва да бъдат доставени в ненарушена транспортна опаковка, да са със залепен стикер, доказващ техния произход и да са придружени със сертификати за качество.

Чл. 9. Констатираните по реда на чл. 8, чл. 14, т. 2 и чл. 15 отклонения и недостатъци се удостоверяват с констативен протокол. Същите се отстраняват от Изпълнителя, за негова сметка в срок до 10 (десет) дни от подписването на протокола.

**ЦЕНА И НАЧИН НА ПЛАЩАНЕ**

Чл. 10. (1)Заплащането на заявените и доставени консумативи се извършва с платежно нареждане по посочената по-долу банкова сметка на ИЗПЪЛНИТЕЛЯ, в срок до 30 (тридесет) работни дни от датата на подписване на приемо-предавателния протокол по чл. 5 и след представена от ИЗПЪЛНИТЕЛЯ фактура.

**Банка: ……………………………………..**

**IBAN: ………………………..**

**BIC: ……………..**

(2) На заплащане подлежат единствено действително доставени количества по единични цени, съгласно ценовото предложение на ИЗПЪЛНИТЕЛЯ.

(3) При възникнала необходимост от доставка на артикули, които не са описани в техническата спецификация, същите могат да се доставят на цените от каталога или ценовата листа на изпълнителя, след приспадане на средния процент отстъпка, предложен в ценовото предложение на ИЗПЪЛНИТЕЛЯ.

**ПРАВА И ЗАДЪЛЖЕНИЯ**

Чл. 11.ИЗПЪЛНИТЕЛЯТ се задължава:

1. да достави на място, определено от ВЪЗЛОЖИТЕЛЯ, в срок, за своя сметка и на свой риск заявеното по вид и количество консумативи, отговарящи на изискванията на ВЪЗЛОЖИТЕЛЯ;

2. при констатирани рекламации да отстрани същите като достави в срок консумативи, отговарящи на изискванията на ВЪЗЛОЖИТЕЛЯ;

3. да поеме разноските по отстраняването на повреди/вреди на копирната и разпечатваща техника на ВЪЗЛОЖИТЕЛЯ, причинени/в резултат от доставените консумативи. Доказването на вредите се извършва с протокол за ремонт на техниката от оторизиран сервиз.

Чл. 12.Изпълнителят има право да иска от ВЪЗЛОЖИТЕЛЯ необходимото съдействие за осъществяването и приемането на доставката, съгласно условията на договора.

Чл. 13.ВЪЗЛОЖИТЕЛЯТ е длъжен да окаже необходимото съдействие на Изпълнителя за изпълнение на договора, както и да приеме от Изпълнителя заявените консумативи и заплати стойността на доставката при условията на договора.

Чл. 14.Възложителят има право:

1. да иска от Изпълнителя да изпълни доставките в срок и без отклонения;

2. да откаже приемането на доставка, когато ИзпълнителяТ се е отклонил от изискванията за доставка. За установяване на отклоненията и недостатъците се съставя констативен протокол съгласно чл. 9.

**РЕКЛАМАЦИИ**

Чл. 15.ВЪЗЛОЖИТЕЛЯТможе да предявява рекламации пред ИЗПЪЛНИТЕЛЯ за:

1. Количество и некомплектност (явни недостатъци). Рекламации за явни недостатъци се правят, в момента на получаването.

2. Качество (скрити недостатъци) - при констатиране на дефекти след разопаковане, както и при последваща употреба ако от ВЪЗЛОЖИТЕЛЯ бъде установено, че доставените консумативи не отговарят на изискванията или не са съвместими с посочената в техническото задание за техника. Рекламации за скрити недостатъци се правят при констатирането им. В рекламацията се посочва основанието за нея. За удостоверяване на несъответствия по отношение на качеството на доставените консумативи ВЪЗЛОЖИТЕЛЯТ има право да възложи извършването на техническа експертиза.

**ПРЕКРАТЯВАНЕ/РАЗВАЛЯНЕ НА ДОГОВОРА**

Чл. 16. Действието на договора се прекратява:

1. с неговото изпълнение, в срока по чл. 3 или до достигане на сумата от 48 000 (четиридесет и осем хиляди) лева без ДДС;

2. по взаимно съгласие на страните, изразено писмено;

3. с едномесечно предизвестие от страна на ВЪЗЛОЖИТЕЛЯ;

4. с прекратяване на юридическо лице, страна по договора без правоприемство;

5. при отпадане на основанията за изпълнение на договора в резултат на съществена промяна в обстоятелствата, по причини, които не са по вина на ВЪЗЛОЖИТЕЛЯ и същиятне е могъл да предвиди.

Чл. 17. ВЪЗЛОЖИТЕЛЯТ може да прекрати договора с писмено уведомление без предизвестие до ИЗПЪЛНИТЕЛЯ, без да дължи неустойки:

1. при неизпълнение от страна на ИЗПЪЛНИТЕЛЯ в в определените срокове,освен в случай на форсмажор;

2. ако по отношение на ИЗПЪЛНИТЕЛЯнастъпят обстоятелствата по чл. 47 от ЗОП;

3. ако бъде установено, че преди подписване на договора или по време на неговото действие ИЗПЪЛНИТЕЛЯТ е представил документ с невярно съдържание (в т.ч. удостоверения, сертификати и др.), или е декларирал неверни данни, факти или обстоятелства, или е скрил данни, факти или обстоятелства от значение за обществената поръчка;

4. ако при предявена рекламация ИЗПЪЛНИТЕЛЯТ откаже да изпълни задължението си за отстраняването й.

Чл. 18. ВЪЗЛОЖИТЕЛЯТ може да прекрати договора с едностранно писмено уведомление, отправено до ИЗПЪЛНИТЕЛЯ в хипотезата на чл. 43, ал. 4 от ЗОП.

Чл. 19. ИЗПЪЛНИТЕЛЯТ може да прекрати договора след едностранно писмено уведомление до ВЪЗЛОЖИТЕЛЯ, когато ВЪЗЛОЖИТЕЛЯТ виновно не изпълни задължението си плащане на цената по договора.

Чл. 20. Когато изпълнението на този договор стане изцяло или отчасти невъзможно по причини, за които страните не отговарят, договорът се разваля автоматично по право.

**САНКЦИИ**

Чл. 21. В хипотезата на чл. 9 и чл. 14, т. 2, за времето на неизпълнение (забавено изпълнение), но за срок не по-дълъг от 10 (десет) дни от него, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,5% на ден, но не повече от 20% от стойността на неизпълнената част.

Чл. 22. Не се дължи неустойка за забавено изпълнение, когато доставката или част от нея не е извършена поради непреодолима сила, както и по взаимно съгласие между страните.

Чл. 23. При забавяне на плащането, ВЪЗЛОЖИТЕЛЯТ дължи законната лихва за периода на забава.

Чл. 24.При прекратяване на договора в хипотезите на чл. 17 ведно с предвидената неустойка за забава, ИЗПЪЛНИТЕЛЯТ дължи на ВЪЗЛОЖИТЕЛЯ обезщетение за неизпълнение в размер на 10% от цената по чл. 3.

Чл. 25.Изправната страна има право да претендира за обезщетение по реда предвиден в законодателството на Република България за действително претърпените от неизпълнението на договора вреди над получените неустойки и обезщетения.

**ГАРАНЦИЯ ЗА ИЗПЪЛНЕНИЕ**

Чл. 26. ИЗПЪЛНИТЕЛЯТ представя гаранция за обезпечаване на отговорността си пред ВЪЗЛОЖИТЕЛЯ при неизпълнение (включително пълно) или изпълнение, което е частично, некачествено, забавено или лошо, на което и да е от задълженията си по този договор (гаранция за изпълнение). Гаранцията за изпълнение е в размер на 5% от стойността на поръчката.

Чл. 27.Ако гаранцията за изпълнение е парична сума, същата се внася по следната банкова сметка:

**Уникредит Булбанк, клон Батенберг**

**IBAN: BG75UNCR96603320607314**

**BIC: UNCRBGSF**

Чл. 28. Гаранцията обхваща всички задължения на ИЗПЪЛНИТЕЛЯ по договора, включително задълженията по доставката и качеството на стоката. Същата не освобождава ИЗПЪЛНИТЕЛЯ от отговорност за загуби на ВЪЗЛОЖИТЕЛЯ над сумата на обезпечението. Отговорността за нарушенията, които не се обхващат от размера на гаранцията за изпълнение на договора, за разликата до пълния размер на действителните вреди се реализира чрез неустойки и обезщетение за неизпълнение по чл. 82 от Закона за задълженията и договорите. Гаранцията се връща на ИЗПЪЛНИТЕЛЯ в срок до 5 (пет) работни дни .

Чл. 29. ВЪЗЛОЖИТЕЛЯТ има право да удовлетвори вземанията си за неустойки, дължими от ИЗПЪЛНИТЕЛЯ, от представената гаранция за изпълнение на договора, като ИЗПЪЛНИТЕЛЯТ се задължава да възстанови размера на първоначално представената гаранция в срок до 3 работни дни от усвояването на съответната част от гаранцията от ВЪЗЛОЖИТЕЛЯ, за извършването на което ВЪЗЛОЖИТЕЛЯТ уведомява ИЗПЪЛНИТЕЛЯ писмено.

**ДРУГИ**

Чл. 30. Адреси за кореспонденция на страните:

**ЗА ИЗПЪЛНИТЕЛЯ:** ………………… ,ЕИК …………..

Адрес за коренспонденция: ……………………………

Лице за контакт: ………………

тел: ……………..

факс: +359 ………………….,

e-mail: ………….

**ЗА ВЪЗЛОЖИТЕЛЯ:** Изпълнителна агенция „Автомобилна администрация”

Адрес: гр. София, ул. “Ген. Й. В. Гурко” № 5

Лица за контакт: Маргарита Миркова - главен специалист **в дирекция ФСО,**

тел: +359 2 930 88 30,

факс: +359 2 9885495,

e-mail: [avto\_a@rta.goverment.bg](mailto:avto_a@rta.goverment.bg)

Чл. 31. Всяко уведомление, сигнал и др. ще се считат за получени:

1. в момента на предаването на приемащата страна, когато предаването е извършено лично;

2. на датата на доставка, отбелязана върху потвърждението или на куриерската разписка, когато са изпратени с препоръчано писмо или чрез куриер;

3. в момента на получаване на потвърждение за пълнота и непрекъснатост на изпратеното съобщение, когато са изпратени чрез факс.

Чл. 32. Всяка страна трябва бъде надлежно уведомена в тридневен срок в писмена форма от другата страна относно промяна в адреса. Пропускът да се уведоми или неправилното уведомление, освобождава другата страна от отговорност за неточно изпращане на съобщенията, изисквани по този договор.

Чл. 33. Споровете, възникнали по повод изпълнението и тълкуването на договора ще се решават по взаимно съгласие, а когато това е невъзможно – по реда на гражданското производство на Република България.

За всички неуредени в договора въпроси се прилагат разпоредбите на действащото законодателство. Възникналите спорове по сключването, изменянето, допълването, изпълнението и прекратяването на договора са подсъдни на компетентния съд в гр. София.

Настоящият договор съдържа … (………..) страници и се състави в два еднообразни екземпляра – по един за всяка от страните.

*Неразделна част от този договор са:*

*1. Техническо предложение за изпълнение;*

*2. Ценово предложение.*

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**……………………….** **……………………………**

*Изпълнителен директор Управител*

**……………………….**

*Директор на дирекция ФСО*